CELEX: 32017R0472
Language: hu
Date: 2017-03-15 00:00:00
Title: A Bizottság (EU) 2017/472 végrehajtási rendelete (2017. március 15.) az (EU) 2016/2080 végrehajtási rendeletnek az ajánlatok benyújtására rendelkezésre álló időszak tekintetében történő módosításáról

18.3.2017   
            
            
               HU
            
            
               Az Európai Unió Hivatalos Lapja
            
            
               L 73/5
            
         A BIZOTTSÁG (EU) 2017/472 VÉGREHAJTÁSI RENDELETE
   (2017. március 15.)
   az (EU) 2016/2080 végrehajtási rendeletnek az ajánlatok benyújtására rendelkezésre álló időszak tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 28. cikkére,
   mivel:
   
               (1)
            
            
               A Bizottság (EU) 2016/2080 végrehajtási rendelete (3) elindította a sovány tejpor pályázat útján történő értékesítését. A rendelet augusztus és december kivételével havonta két részleges pályázati felhívásról rendelkezik.
            
         
               (2)
            
            
               A részleges pályázati felhívások végrehajtásával kapcsolatban a tapasztalat azt mutatja, hogy a jelenlegi piaci viszonyok között csak korlátozott az érdeklődés a pályázatok benyújtása iránt. Ezért a pályázatok benyújtására havonta rendelkezésre álló két időszakot egyre kell csökkenteni. A költség-haszon elemzés szerint a továbbiakban nem indokolt augusztusban pályázati felhívást kiírni.
            
         
               (3)
            
            
               Az (EU) 2016/2080 végrehajtási rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az (EU) 2016/2080 végrehajtási rendelet 2. cikkének (2) bekezdése helyébe a következő szöveg lép:
   
      „(2)   A részleges pályázati felhívásokra vonatkozó ajánlatok benyújtási időszakai a mindenkori előző benyújtási időszak végét követő első munkanapon kezdődnek. A benyújtási időszakok minden hónap harmadik keddjén, (brüsszeli idő szerint) délelőtt 11:00 órakor érnek véget. Ugyanakkor a júliusban kezdődő időszak szeptember harmadik keddjén, (brüsszeli idő szerint) délelőtt 11:00 órakor ér véget és augusztusban nem kezdődik benyújtási időszak. Decemberben a benyújtási időszak a hónap második keddjén, (brüsszeli idő szerint) 11.00 órakor ér véget. Amennyiben kedd munkaszüneti napra esik, a határidő az előző munkanapon (brüsszeli idő szerint) 11:00 órakor jár le.”
   
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 15-én.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      (2)  HL L 206., 2016.7.30., 71. o.
   
   
      (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).